ନୂଆପଡ଼ା : ଟୋକୋନ ଲ୍ୟାପ୍ସ ଯୋଗୁଁ ବିଷ ପିଇଲେ ଚାଷୀ । ଏଭଳି ଅଭାବନୀୟ ଘଟଣା ନୂଆପଡ଼ା ଜିଲ୍ଲା ସିନାପାଲି ବ୍ଲକ ଧିଙ୍ଗିଆମୁଣ୍ଡା ଗାଁର ରୋମାଚନ ଦଣ୍ଡସେନାରେ ଦେଖିବାକୁ ମିଳିଛି। ପ୍ରଥମେ ତାଙ୍କୁ ସିନାପାଲି ଚିକିତ୍ସାଳୟରେ ଭର୍ତ୍ତି କରିଥିବା ବେଳେ ଅବସ୍ଥା ସଙ୍କଟାପନ୍ନ ହେବାରୁ ତାଙ୍କୁ ଖରୀଆର ଓ ପରେ ନୂଆପଡ଼ା ମୁଖ୍ୟ ଚିକିତ୍ସାଳୟକୁ ସ୍ଥାନାନ୍ତର କରାଯାଇଛି।
ସୂଚନା ଅନୁଯାୟୀ, ରୋମାଚନ ଦଣ୍ଡସେନା ଜାନୁଆରୀ 17 ତାରିଖରୁ କେନ୍ଦୁମୁଣ୍ଡା ମଣ୍ଡିରେ 85 ପ୍ୟାକେଟ ଧାନ ବିକ୍ରି କରିବା ପାଇଁ ମଣ୍ଡିରେ ରହିଥିଲେ । ଫେବୃୟାରୀ 17 ତାରିଖ ଦିନ ଟୋକାନ ଲ୍ୟାପ୍ସ ହୋଇଯାଇଥିଲା । କିନ୍ତୁ ଧାନ ବିକ୍ରି ହୋଇପାରିଲା ନାହିଁ । ଫଳରେ ନିଜର ଭାରସାମ୍ୟ ହରାଇ ଆଜି ନିଜ ଚାଷ ଜମିରେ ରୋମାଚନ ବିଷ ପି ଦେଇଥିଲେ । ଅନ୍ୟପଟେ ବିଦ୍ୟୁତ ବିଭାଗର ବିଲ ପୈଠ କରି ନ ପାରିବାରୁ ବିଦ୍ୟୁତ କଟି ଯାଇଥିଲେ । ଫଳରେ ରବି ଚାଷ କରିଥିବା ଧାନ ସଂପୂଣ୍ଣ ନଷ୍ଟ ହୋଇଯାଇଥିଲା । ଏହି ଚିନ୍ତାରେ ରୋମାଚନ ଆତ୍ମହତ୍ୟା ଉଦ୍ୟମ କରିଥିବା ପରିବାର ଲୋକେ ଅଭିଯୋଗ କରିଛନ୍ତି ।
